**Тақырыбы:**"**Білім алушылардың кәсіби тәжірибені өткізу сапасына қанағаттануы "** (ректордың 24.05.2021 ж. № 704 бұйрығы).

**Нәтиже:** Сауалнамаға  249 білім алушы қатысты. Сауалнама білім алушылардың кәсіби іс-тәжірибені ұйымдастыруына қанағаттануын анықтау мақсатында жүргізілді.

Білім алушылардың 68%-ы іс-тәжірибеден өту арқылы болашақ мамандыққа бір қадам жасай аламын деген ойда, яғни іс-тәжірибе мамандықты тереңірек меңгеруге көмек береді.

Респонденттердің 61%-ы іс-тәжірибеден алған білімді сабақтарда қолдана алғандықтарын және алынған білімнің тікелей білім алшылардың мамандығына байланысты екендігін белгіледі.

Іс-тәжірибеде білім алушылар болашақ мамандықтарына қатысты 73%-ы керекті дағдыларды үйренгенін көрсетті.

41% білім алушылар ағымдағы жылда болған іс-тәжірибе өте қызықты болса, 68%-ы кез келген жұмысты орындауда мұқият болуды іс-тәжірибе өту барысында үйренген. Ал, 5%-ы айтарлықтай ештене үйрене алмаған.

«Кәсіби іс-тәжірибе өту барысында қандай қиыншылықтармен кездескенін анықтауда респонденттердің 64%-ы қиыншылықтар болмағанын көрсетті. Алайда, студенттердің 19%-ы арнайы даярлық пәндер бойынша дайындық жеткіліксіз болды деп белгіледі.

56%-ы іс-тәжірибеден өту барысында қолайлы атмосфера қалыптастыру мақсатында жетекші іс-тәжірибе басталмас бұрын алдымен жұмыс жоспарымен және барысымен таныстырса деген ұсыныс берді.

56%-ы тек болашақ мамандыққа қатысты мекемеде іс-тәжірибеден өту білім алушыларға тиімдірек екенін, іс-тәжірибе болған мекемеде жұмыс істегісі келетіндігін белгіледі. Ал, респонденттердің 27% түрлі себептерге байланысты іс-тәжірибе болған мекемеде жұмыс істегісі келмейтіндігін байкауға болады.

Білім алушылар іс-тәжірибенің нәтижелерін 5 балдық шкала бойынша баға берді.

Біріншісі, жалпы оқу курсы бойынша алынған білім мен дағдыларды игеру және бекіту мүмкіндігіне, білім алушылар мынандай баға берді:«Өте жоғары» - 56 пайыз; «Жақсы» - 24 пайыз; «Орташа» - 13,2 пайызды құрады;

Екіншісі, нақты мекеме жағдайында өзінің кәсіби қабілетін тексеру мүмкіндігіне: «Өте жоғары» - 55 пайыз;  «Жақсы» - 24 пайыз ; «Орташа» - 12 пайызды құрады.

**Қорытынды:** Кәсіби іс-тәжірибе өз кезегінде маңызды роль аткарады. Білім алушылардың өз мамандықтарын терең игеруге жақсы дағды қалыптастырып, оны дамытуға мүмкіндік береді. Жалпы кәсіби іс-тәжірибе білім алушылардың көңілдерінен шыққанын, іс-тәжірибе өту барысында қажетті білім мен дағдыларды қалыптастырғанын және іс-тәжірибе қызықты болғанын байкауға болады.

**Кәсіби іс-тәжірибенің ұйымдастырылу сапасын арттыру мақсатындағы ұсыныстар:**

1. Жетекші материалдарды түсіндіру барысы түсініксіз, ресми түрде. Жетекші материалдарды нақты таныстырып, түсіндірсе, студенттердің жұмысты дұрыс атқарауына себеп болады.
2. Арнайы даярлық пәндері бойынша дайындықтарды жеткілікті түрде болса білім алушылардың қызығушылығы артуы мүмкін.
3. Іс-тәжірибе бойынша ұйымдастырушылық деңгейін арттыру, яғни, білім алушы іс-тәжірибе туралы базаны жақсы білуі қажет.
4. Жетекші іс-тәжірибе басталмас бұрын алдымен жұмыс жоспары мен барысын студенттерге таныстыру керек.
5. Жетекші кез келген қиындық туындаған кезде білім алушыға көмек беру керек.
6. Конструктивті кері байланыс өте маңызды жетекші үнемі білім алушымен кері байланыс орнату керек.
7. Жалпы жетекші іс-тәжірибе жүргізуге деген қызығушылық таныту керек.
8. Білім алушыға күнделікті нақты нұсқаулықтар мен тапсырмалар, жетекші беру керек.
9. Білім алушы тек болашақ мамандыққа қатысты мекемеде іс-тәжірибеден өтуі.
10. Білім алушы тек болашақ мамандыққа сәйкес тапсырмаларларды орындау керек.
11. Жалпы іс-тәжірибе барысында білім алушыларға жаңа білімді беру қажет.
12. Білім алушының қызығушылығын арттыратын кәсіби дағдыларды қалыптастыру керек.
13. Мекемеде қызметкерлер, жетекшілер мен білім алушылар арасындағы сыйластық, еркіндік болуы керек. Сонда, білім алушылар өздерін іс-тәжірибеде қолайлы сезінеді.